Komisijos reglamentas (EB) Nr. 261/2003
2003 m. vasario 12 d.
dėl laikino leidimo pašarų priedus naudoti kitai paskirčiai
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų [1] su paskutiniais pakeitimais, padarytais Reglamentu (EB) Nr. 1756/2002 [2], ypač į jos 3 ir 9e straipsnius,
kadangi:
(1) Direktyvoje 70/524/EEB numatyta, kad jau leisto naudoti pašarų priedo naudojimui kitai paskirčiai turi būti gautas Bendrijos leidimas, remiantis tos direktyvos 4 straipsniu,
(2) Direktyvoje 70/524/EEB numatyta, kad gali būti suteikiamas laikinas leidimas naudoti naują priedą pašaruose arba jau leistą pašarų priedą naudoti kitai paskirčiai, jei laikomasi toje direktyvoje nustatytų sąlygų ir jei, atsižvelgiant į turimus rezultatus, galima pagrįstai manyti, kad, naudojamas gyvūnų mityboje, tas priedas turi vieną iš minėtosios direktyvos 2 straipsnio a punkte minimų poveikių. Direktyvos 70/524/EEB C priedo II dalyje nurodytiems pašarų priedams šis laikinas leidimas gali būti suteikiamas ne ilgesniam kaip ketverių metų laikotarpiui.
(3) Gaminančios kompanijos kartu su prašymu leisti du šio reglamento I ir II prieduose aprašytus ir Direktyvos 70/524/EEB priedų 50 ir 51 numeriais paženklintus fermentų preparatus naudoti kitoms gyvūnų kategorijoms pateikė naujus duomenis.
(4) Prašymų leisti kitai paskirčiai naudoti I ir II prieduose aprašytus fermentų preparatus įvertinimas rodo, kad Direktyvos 70/524/EEB 9e straipsnio 1 dalyje nustatytos sąlygos įvykdytos, todėl turėtų būti leidžiama laikinai, t. y., ketveriems metams, išplėsti paskirtį.
(5) Prašymų įvertinimas taip pat rodo, kad gali prireikti tam tikrų procedūrų, siekiant apsaugoti darbuotojus nuo I ir II prieduose išvardytų pašarų priedų poveikio. Tačiau šią apsaugą turėtų užtikrinti 1989 m. birželio 12 d. Tarybos direktyvos 89/391/EEB dėl priemonių darbuotojų saugai ir sveikatos apsaugai darbe gerinti nustatymo [3] taikymas.
(6) Gyvūnų mitybos mokslinis komitetas pateikė palankias išvadas dėl pirmiau minėtų preparatų saugumo laikantis šio reglamento prieduose nustatytų sąlygų.
(7) Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
I ir II prieduose nurodytus "Fermentų" grupei priskiriamus preparatus leidžiama naudoti kaip pašarų priedus minėtuose prieduose nustatytomis sąlygomis.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. vasario 12 d.